《驱车上东门行》
明代·于慎行

驱车上东门，回望咸阳路。
郁郁五陵间，累累多墟墓。
长夜号鼪五，秋风走狐兔。
牧竖游且歌，行人四面顾。
借问此何谁，昔时董与傅。
车马如流水，第宅通云雾。
富贵一旦空，忽如草间露。
阅水日成川，阅世人非故。
贤愚共一丘，千载为旦暮。
嗤彼道傍子，营营胡不寤。

作者简介：（1545—1607）明山东东阿人，字可远，更字无垢。于慎思弟。隆庆二年进士。万历初历修撰、日讲官，以论张居正“夺情”，触其怒。以疾归。居正死后复起。时居正家被抄没，慎行劝任其事者应念居正母及诸子颠沛可伤。累迁礼部尚书。明习典制，诸大礼多所裁定。以请神宗早立太子，去官家居十余年。万历三十五年，廷推阁臣，以太子少保兼东阁大学士，入参机务，以病不能任职。旋卒，谥文定。学问贯穿百家，通晓掌故。与冯琦并为一时文学之冠。有《谷城山馆诗文集》。